b"\n_START_ARTICLE_\nMazamet\n_START_SECTION_\nMaantiede\n_START_PARAGRAPH_\nKaupunkikunta sijaitsee Montagne Noiren (suom. 'Musta vuori') juurella ja sen l\xc3\xa4pi virtaavat sek\xc3\xa4 Thir\xc3\xa9- ett\xc3\xa4 Arnette-joet. Joista johtuen kaupungin ilmasto on kohtuullisen kostea, mutta kuitenkin leuto. Toisaalta Mazamet\xe2\x80\x99n kaupungin ymp\xc3\xa4rist\xc3\xb6ss\xc3\xa4 on runsaasti j\xc3\xa4rvi\xc3\xa4, jotka mahdollistavat monipuolisen vapaa-ajan viett\xc3\xa4misen. My\xc3\xb6s luonnolla ja eritoten Mustalla vuorella on oma osuutensa ihmisten el\xc3\xa4m\xc3\xa4ss\xc3\xa4. Orbiel-joki saa alkunsa kaupungin alueella sijaitsevalta Montaud-vuorenhuipulta.\n_START_SECTION_\nHistoriaa\n_START_PARAGRAPH_\nMazamet\xe2\x80\x99n maine luotiin Tarnissa yli 150 vuotta sitten ja t\xc3\xa4m\xc3\xa4n maineen varassa saatettiin el\xc3\xa4\xc3\xa4 aina 1980-luvulle asti. Kaupunki poikkesi muista vastaavista, koska 1800-luvun keskivaiheilla siit\xc3\xa4 muodostui alueen kaupallinen ja teollinen keskus, vaikka kaupungin maantieteellinen asema ei suinkaan ollut toiminnoille suotuisa._NEWLINE_Mazamet\xe2\x80\x99n kaupungissa luotiin teollisuus, joka perustui villan erottamiseen lampaiden nahoista, ja t\xc3\xa4m\xc3\xa4 puolestaan johti tiiviiden kauppasuhteiden solmimiseen eri puolille maailmaa, kuten Argentiinaan, Australiaan, Etel\xc3\xa4-Afrikkaan, Uruguayhin, Uusi-Seelantiin sek\xc3\xa4 kaikkialle Eurooppaan. Toisaalta t\xc3\xa4m\xc3\xa4n teollisuuden sivutuotteena, joskin huomattavasti pienemm\xc3\xa4ss\xc3\xa4 m\xc3\xa4\xc3\xa4rin, syntyi kaupunkiin my\xc3\xb6s nahkojen parkitsemiseen erikoistunutta teollisuutta. Nyky\xc3\xa4\xc3\xa4n t\xc3\xa4m\xc3\xa4 kansainv\xc3\xa4linen toiminta ja sen laajuus ovat vain osa historiaa, mutta kuitenkin kaupungissa n\xc3\xa4kyy yh\xc3\xa4 asukkaiden halu ja kyky etsi\xc3\xa4 uusia innovaatioiden kohteita. T\xc3\xa4llaisia uusia toimialoja on l\xc3\xb6ydetty tarkkuutta vaativista mekaanisista t\xc3\xb6ist\xc3\xa4, kuten hammasproteeseista ja uudesta teknologiasta. My\xc3\xb6s elintarviketeollisuus on voimistunut kaupungissa.\n_START_SECTION_\nTunnettuja kaupunkilaisia\n_START_PARAGRAPH_\nNykyisin ainakin Ranskassa tunnetuimmat kaupungissa syntyneet ovat veljekset Laurent Jalabert (s. 1969) sek\xc3\xa4 Nicolas Jalabert (s. 1973), jotka ovat molemmat useita kilpailuja voittaneita maantiepy\xc3\xb6r\xc3\xa4ilij\xc3\xb6it\xc3\xa4."